Oddelek za družbene dejavnosti Mestne občine Nova Gorica je pripravil neuradno prečiščeno besedilo Odloka o sofinanciranju kulturnih projektov v Mestni občini Nova Gorica, ki obsega:

* Odlok o sofinanciranju kulturnih projektov v Mestni občini Nova Gorica (Uradni list RS, št. 2/16),
* Odlok o spremembah in dopolnitvah Odloka o sofinanciranju kulturnih projektov v Mestni občini Nova Gorica (Uradni list RS, št. 68/17),
* Odlok o spremembah in dopolnitvah Odloka o sofinanciranju kulturnih projektov v Mestni občini Nova Gorica (Uradni list RS, št. 81/19),
* Odlok o spremembah in dopolnitvah Odloka o sofinanciranju kulturnih projektov v Mestni občini Nova Gorica (Uradni list RS, št. 157/20),
* Odlok o spremembah in dopolnitvah Odloka o sofinanciranju kulturnih projektov v Mestni občini Nova Gorica (Uradni list RS, št. 6/22).

 Datum: 14. 1. 2022

# O D L O K

**o sofinanciranju kulturnih projektov v Mestni občini Nova Gorica**

(neuradno prečiščeno besedilo)

1. **SPLOŠNE DOLOČBE**
	1. člen

Ta odlok določa namen, cilje, upravičence, pogoje, kriterije in postopek dodeljevanja sredstev za sofinanciranje kulturnih projektov v javnem interesu Mestne občine Nova Gorica (v nadaljnjem besedilu mestna občina) in nadzor nad porabo sredstev.

* 1. člen
1. Skladno z določbami tega odloka mestna občina na podlagi javnega razpisa sofinancira enoletne in dvoletne neprofitne kulturne projekte s področja uprizoritvenih, glasbenih, vizualnih in intermedijskih umetnosti, sodobnega plesa, knjige in bralne kulture, filma, kulturne dediščine in drugih področij kulture, ki so v javnem interesu mestne občine.

(2) Javni razpis za sofinanciranje enoletnih projektov se objavi vsako leto, vsako drugo leto pa se lahko objavi javni razpis za sofinanciranje enoletnih in dvoletnih projektov, pod pogojem, da je sprejet dvoletni proračun.

(3) S podporo kulturnim projektom mestna občina omogoči izvedbo posamičnih kulturnih aktivnosti, ki so v javnem interesu.

(4) Javni interes za financiranje projektov je določen z lokalnim programom za kulturo Mestne občine Nova Gorica.

* 1. člen

Opredelitev pojmov:

* Javni interes je interes za ustvarjanje, posredovanje in varovanje kulturnih dobrin na področju mestne občine, ki se uresničuje z zagotavljanjem pogojev zanje. Javni interes za kulturo se določa z zakoni ter z lokalnim programom za kulturo mestne občine, udejanja pa z javnim razpisom za financiranje kulturnih projektov.
* Podpora kulturnim projektom je oblika javnega financiranja, ki je namenjena temu, da se omogoči izvedba posamičnih kulturnih aktivnosti, ki so v javnem interesu.
* Izraz kulturni projekt (v nadaljevanju projekt) se v tem odloku uporablja za označevanje posamične kulturne aktivnosti, ki je po vsebini, zasnovi in obsegu zaključena samostojna celota in bo izvedena na območju Mestne občine Nova Gorica ter tudi za označevanje več projektov hkrati, ki predstavljajo v enem letu celoto, za enoletne projekte oziroma v dveh letih celoto, za dvoletne projekte. Dvoletni projekt izkazuje kontinuiteto delovanja ter razvoj in nadgradnjo projekta v dveh zaporednih letih.
* Izraz nevladna kulturna organizacija se v tem odloku uporablja za pravne osebe, ki so ustanovljene kot društvo, zveza društev, ustanova, zasebni zavod ali druga nevladna organizacija, ki deluje na razpisnih področjih.
* Samozaposleni na področju kulture so fizične osebe, ki so vpisane v razvid samozaposlenih v kulturi pri Ministrstvu za kulturo Republike Slovenije.
* Odgovorna oseba prijavitelja je odgovorni nosilec projekta, ki predstavlja in zastopa organizacijo, ki se prijavlja na razpis, oziroma je samozaposleni na področju kulture, če je sam prijavitelj.
	1. člen

Namen javnega razpisa, ki se izvede na podlagi tega odloka je ohranjanje, spodbujanje in razvoj za mestno občino pomembnih projektov, ki se izvajajo na njenem območju in so dostopni širši javnosti.

* 1. člen

 Mestna občina bo sofinancirala projekte s področij, navedenih v prvem odstavku 2. člena,

 skladno s smernicami in cilji, določenimi v lokalnem programu za kulturo Mestne občine

 Nova Gorica.

# POGOJI IN OMEJITVE ZA SODELOVANJE NA RAZPISU

1. člen
2. Prijavitelji na javni razpis morajo izpolnjevati naslednje pogoje:
* imajo sedež dejavnosti na območju mestne občine, če je prijavitelj nevladna organizacija oziroma imajo stalno prebivališče v mestni občini, če je prijavitelj samozaposleni na področju kulture,
* so registrirani za izvajanje projektov na razpisnih področjih oz. imajo eno izmed navedenih dejavnosti opredeljeno v ustanovitvenem aktu oziroma statutu in na dan objave javnega razpisa formalno delujejo najmanj eno leto, če je prijavitelj nevladna organizacija oziroma so vpisani v razvid samozaposlenih na področju kulture pri pristojnem ministrstvu, če je prijavitelj samozaposleni na področju kulture,
* imajo urejeno dokumentacijo v skladu z zakoni in drugimi predpisi, ki urejajo njihovo delovanje,
* imajo zagotovljene pravne, materialne, prostorske, kadrovske in organizacijske pogoje za izvedbo projekta,
* so v celoti izpolnili vse pogodbene obveznosti do mestne občine na podlagi javnih razpisov na področju kulturnih dejavnosti iz preteklih let, če so na njih sodelovali,
* prijavitelj dovoljuje objavo podatkov o prijavitelju o prijavljenem projektu z namenom objave rezultatov razpisa na spletni strani mestne občine, skladno s predpisi o dostopnosti informacij javnega značaja in o varstvu osebnih podatkov,
* prijavljeni projekt ali program prijavitelja se ne sme sofinancirati iz sredstev drugih javnih razpisov mestne občine ali preko Javnega sklada RS za kulturne dejavnosti, Območna izpostava Nova Gorica; prijavljeni projekt se tudi ne sme sofinancirati iz drugih proračunskih sredstev mestne občine, v kolikor bi v okviru prijavljenih stroškov prišlo do dvojnega financiranja.
1. Vloge prijaviteljev, ki ne izpolnjujejo zgornjih pogojev, bodo izločene iz postopka ocenjevanja in zavržene.
2. člen

(1) Predmet sofinanciranja so projekti, ki se izvajajo na območju Mestne občine Nova Gorica in bodo izvedeni v obdobju, določenim z javnim razpisom.

(2) Prijavitelj lahko na razpis prijavi omejeno število projektov, in sicer:

 - največ dva enoletna projekta ali

 - največ en enoletni in en dvoletni projekt (v letu, ko je objavljen javni razpis za sofinanciranje enoletnih in dvoletnih projektov).

(3) V primeru, da je prijavitelju odobreno sofinanciranje dvoletnega projekta, lahko v naslednjem letu (v letu, ko je objavljen javni razpis samo za enoletne projekte), na razpis prijavi samo en projekt.

(4) V primeru, da prijavitelj prijavi več projektov kot je določeno v drugem in tretjem odstavku tega člena, se vloga kot neustrezna zavrže.

1. člen Mestna občina iz sredstev tega razpisa ne sofinancira:
* profitnih projektov,
* odhodkov za formalno izobraževanje (redno in izredno) na vseh stopnjah,
* vlaganja v nakup oziroma vzdrževanje nepremičnin in opreme.

# UPRAVIČENCI ZA PRIJAVO NA JAVNI RAZPIS

1. člen
2. Kot upravičenci za prijavo na javni razpis se po tem odloku štejejo:
* nevladne organizacije s statusom pravne osebe s sedežem v mestni občini, ki so ustanovljene kot društvo, zveza društev, ustanova, zavod ali druga nevladna organizacija in
* samozaposleni na področju kulture, ki so vpisani v razvid samozaposlenih na področju kulture pri Ministrstvu za kulturo Republike Slovenije.
1. Subjekti, ustanovljeni po Zakonu o gospodarskih družbah, javni zavodi in fizične osebe, ki niso vpisane v razvid samozaposlenih v kulturi, niso upravičenci za prijavo na razpis.
2. Vloge prijaviteljev, ki niso upravičenci, bodo s sklepom zavržene.

# UPRAVIČENI STROŠKI IN DELEŽ PRORAČUNSKIH SREDSTEV

1. člen
2. Upravičeni stroški za sofinanciranje s strani mestne občine so stroški:
* ki so potrebni za izvedbo kulturnega projekta in so vezani izključno na izvedbo prijavljenega kulturnega projekta na območju mestne občine,
* so opredeljeni v prijavi prijavitelja,
* niso in ne bodo istočasno financirani s strani drugih financerjev ali iz drugih javnih razpisov oziroma drugih proračunskih postavk mestne občine,
* ki so dejansko nastali,
* ki so prepoznavni in preverljivi ter podprti z izvirnimi dokazili (računi, pogodbe, potrdila o izvedenih plačilih in druga obračunska dokumentacija).

(2) Med lastna sredstva prijavitelja se lahko šteje tudi prostovoljno delo članov v nevladnih organizacijah, katerega vrednost se, skladno s predpisi, ki urejajo prostovoljstvo, definira ob posameznem javnem razpisu, vendar ne več kot 10 % predvidenih lastnih sredstev. Enako razmerje se upošteva tudi pri poročanju ob dokazovanju lastnega deleža sredstev; kot upravičen strošek za prostovoljno delo se prizna do višine 10 % odobrenih proračunskih sredstev.

(3) Splošni stroški prijavitelja, vezani na prijavljeni projekt (stroški telekomunikacij, plačilnega prometa, računovodstva, pisarniškega materiala, vode, elektrike itd.) so upravičeni stroški do višine 10 % odobrenih sredstev.

(4) Če je prijavitelj samozaposleni, se kot upravičen strošek za lasten honorar prizna največ 40 % vrednosti odobrenih proračunskih sredstev mestne občine, razlika se prizna za druge stroške (stroški najema, promocije, drugi materialni stroški itd.). Če je prijavitelj nevladna organizacija, se za stroške dela zaposlenih pri prijavitelju kot upravičen strošek prizna največ 40 % vrednosti odobrenih proračunskih sredstev mestne občine, razlika se prizna za druge stroške (stroški najema, promocije, drugi materialni stroški itd.).

(5) Prijavljeni projekt mora biti finančno uravnotežen, kar pomeni, da so prihodki in odhodki enaki.

(6) Neupravičeni stroški za izvedbo projekta vedno predstavljajo breme, ki ga nosi izvajalec.

1. člen

(1) Višina zaprošenih sredstev za sofinanciranje enoletnega projekta je omejena. Prijavitelj lahko iz javnega razpisa zaprosi za sofinanciranje do največ 60% vrednosti projekta, hkrati pa višina zaprošenega zneska ne sme presegati maksimalnega zneska, ki se glede na višino razpisanih sredstev določi v posameznem javnem razpisu.

(2) Višina zaprošenih sredstev za sofinanciranje dvoletnega projekta je omejena. Prijavitelj lahko iz javnega razpisa za prvo leto izvajanja projekta zaprosi za sofinanciranje do največ 60% vrednosti projekta v prvem letu izvajanja projekta, hkrati pa višina zaprošenega zneska ne sme presegati maksimalnega zneska, ki se glede na višino razpisanih sredstev določi v posameznem javnem razpisu za prvo leto financiranja.

Prijavitelj lahko iz javnega razpisa za drugo leto izvajanja projekta zaprosi za sofinanciranje do največ 60% vrednosti projekta v drugem letu izvajanja projekta, hkrati pa višina zaprošenega zneska ne sme presegati maksimalnega zneska, ki se glede na višino razpisanih sredstev določi v posameznem javnem razpisu za drugo leto financiranja. Višina zaprošenega zneska za drugo leto financiranja ne sme presegati zaprošenega zneska za prvo leto financiranja projekta.

(3) Vloge prijaviteljev, ki ne izpolnjujejo pogojev iz prvega in drugega odstavka tega člena, pristojni organ zavrže.

1. člen

Letni obseg razpoložljivih sredstev se določi z vsakoletnim proračunom mestne občine. Višina razpisanih sredstev za posamezen javni razpis se ustrezno zmanjša glede na morebitno obveznost financerja, ki izhaja iz sklenjenih dvoletnih pogodb za sofinanciranje dvoletnih projektov.

# POSTOPEK ZA DODELJEVANJE SREDSTEV

1. člen
2. Sredstva za sofinanciranje kulturnih projektov se dodeljujejo po postopku določenim s tem odlokom in na podlagi javnega razpisa.
3. Postopek se uvede z objavo javnega razpisa, ki ga objavi mestna občina.
4. Župan sprejme sklep o začetku postopka javnega razpisa za izbiro kulturnih projektov, s katerim določi datum objave in besedilo razpisa.
5. Župan lahko do izdaje odločb iz 32. člena tega odloka ustavi postopek javnega razpisa. Župan sprejme sklep o ustavitvi postopka, ki mora biti objavljen na način, kot je bilo objavljeno besedilo javnega razpisa. Odločitev mora biti utemeljena in jo je treba sporočiti strankam, ki so podale vlogo na javni razpis. Vloga, prispela javni razpis, se na zahtevo stranke vrne.
6. člen
7. Besedilo javnega razpisa mora vsebovati:
* pravno podlago za izvedbo javnega razpisa,
* jasno navedbo, da gre za javni razpis za izbiro kulturnih projektov, pri katerem bodo financirani v okviru sredstev, ki so na razpolago tisti projekti, ki bodo v postopku izbire ocenjeni oziroma ovrednoteni višje,
* navedbo kulturnih področij, ki so predmet javnega razpisa,
* navedbo namena javnega razpisa,
* vrednost razpoložljivih sredstev, namenjenih za predmet javnega razpisa in višino maksimalnega zneska za katerega lahko zaprosi prijavitelj,
* kriterije, po katerih se bodo projekti ocenjevali oziroma vrednotil,
* razpisni rok,
* informacijo o razpisni dokumentaciji, ki je prijaviteljem na razpolago,
* opredelitev upravičencev, ki se lahko prijavijo na javni razpis,
* pogoje, ki jih morajo izpolnjevati prijavitelji,
* obdobje, v katerem mora biti projekt realiziran,
* rok, v katerem morajo biti porabljena dodeljena sredstva,
* rok, do katerega morajo biti predložene vloge za dodelitev sredstev,
* način pošiljanja in vsebina vlog,
* datum odpiranja vlog za dodelitev sredstev,
* rok, v katerem bodo prijavitelji obveščeni o izidu javnega razpisa,
* navedbo uslužbencev mestne občine, pristojnih za dajanje informacij v zvezi z javnim razpisom.
1. Če je potrebno, se lahko poleg navedenih podatkov objavijo tudi drugi podatki.
2. člen
3. Obvestilo o objavi javnega razpisa se objavi v Uradnem listu Republike Slovenije, poleg objave v uradnem listu se lahko obvestilo objavi tudi v drugih medijih. Celotno besedilo razpisa se objavi na spletni strani mestne občine. Za datum objave javnega razpisa se šteje datum obvestila o objavi javnega razpisa v Uradnem listu Republike Slovenije.
4. Javni razpis mora trajati najmanj en mesec.
5. člen

(1) Razpisna dokumentacija obsega:

- besedilo javnega razpisa,

- prijavni obrazec z ustreznimi prilogami glede na obdobje financiranja,

- navedbo dokumentov, ki jih mora prijavitelj predložiti ob prijavi na razpis,

- besedilo odloka,

- vzorec ustrezne pogodbe glede na obdobje financiranja.

 (2) Z javnim razpisom se lahko določijo tudi drugi sestavni deli razpisne dokumentacije, ki

 ne smejo biti v nasprotju s tem odlokom.

1. člen
2. Prijavitelj mora v vlogi na razpis predložiti naslednjo dokumentacijo:
* v celoti izpolnjen prijavni obrazec (podpisan, ustrezno potrjen oziroma žigosan) in
* obvezne priloge k prijavnemu obrazcu.
1. Če prijavitelj prijavi dva projekta, mora v skupni vlogi vsak projekt prijaviti na posameznem razpisnem obrazcu.
2. člen
3. Prijavitelj lahko vlogo dopolnjuje oziroma spreminja do preteka razpisnega roka.
4. Prijavitelj do preteka roka iz prejšnjega odstavka nima pravice vpogleda v vloge drugih prijaviteljev na istem razpisu.
5. Do preteka roka iz prvega odstavka tega člena lahko prijavitelj sodeluje v postopku le s tem, da na način, določen v razpisu in razpisni dokumentaciji da vlogo za financiranje projekta.
6. člen

Prijavo na javni razpis in morebitne spremembe in dopolnitve iz prejšnjega člena mora prijavitelj vložiti v zaprti ovojnici, na kateri je navedeno:

* naslov mestne občine,
* naziv javnega razpisa, na katerega se prijava nanaša,
* opozorilo »Javni razpis za kulturo - ne odpiraj«, v primeru dopolnitev se k temu doda beseda »Dopolnitev«,
* naziv in naslov prijavitelja.
1. člen

Postopek dodeljevanja sredstev vodi organ mestne občine, pristojen za družbene dejavnosti (v nadaljevanju pristojni organ). Posamezne naloge v postopku izbire kulturnih projektov opravljata dve komisiji: komisija za odpiranje in strokovna komisija za oceno kulturnih projektov (v nadaljevanju: strokovna komisija).

Glede interesne povezanosti predsednika in članov komisije s prijavitelji oz. prejemniki sredstev se uporabljajo določbe veljavnih predpisov s področja postopkov o izvrševanju proračuna.

1. člen

Pristojni organ opravlja naloge, ki so potrebne, da se izvede postopek dodeljevanja sredstev, zlasti pa:

* zagotovi objavo obvestila o objavi javnega razpisa v Uradnem listu Republike Slovenije ter objavo javnega razpisa in razpisne dokumentacije na spletni strani mestne občine,
* zahteva dopolnitev formalno nepopolnih vlog,
* opravlja administrativno - tehnične naloge za komisijo za odpiranje vlog in strokovno komisijo,
* ugotavlja izpolnjevanje pogojev iz 7. in 8. člena odloka,
* ugotavlja upravičenost stroškov,
* piše zapisnike sej komisije za odpiranje in zapisnike sej strokovne komisije,
* zagotovi objavo rezultatov razpisa na spletni strani mestne občine,
* izdaja ustrezne upravne akte.
1. člen
2. Župan imenuje izmed uradnikov, zaposlenih na mestni občini, komisijo za odpiranje vlog v postopku izbire kulturnih projektov. Komisija ima 3 člane in se imenuje za dobo mandata župana.
3. Po poteku razpisnega roka komisija za odpiranje vlog hkrati odpre vse vloge, ki so do tedaj prispele. Odpiranje se izvede v roku, ki je predviden v javnem razpisu.
4. Odpiranju vlog sme prisostvovati vsak prijavitelj, ki kandidira na razpisu.
5. Za vsako vlogo komisija za odpiranje vlog ugotovi:
* ali je pravočasna,
* ali jo je podala oseba, ki izpolnjuje v javnem razpisu določene pogoje (upravičena oseba) in
* ali je popolna glede na besedilo javnega razpisa.
1. Vloga, prispela na javni razpis, je pravočasna, če je prispela v roku, določenem v besedilu javnega razpisa.
2. Upravičena oseba je tista oseba, ki izpolnjuje pogoje, določene v besedilu javnega razpisa. Izpolnjevanje v javnem razpisu določenih pogojev se za upravičeno osebo ugotavlja na podlagi obveznih dokazil in vloge stranke.
3. Vloga je popolna, če vsebuje vse obvezne sestavine, kot jih določa besedilo javnega razpisa in razpisna dokumentacija. Za popolno vlogo se šteje tudi nepopolna vloga, ki jo je stranka v celoti dopolnila v petih dneh od prejema poziva k dopolnitvi.
4. člen
5. O odpiranju vlog se piše zapisnik, ki mora vsebovati najmanj:
* datum in čas začetka ter konca odpiranja vlog,
* kraj odpiranja,
* imena navzočih ter odsotnih članov komisije,
* imena navzočih prijaviteljev, ki kandidirajo na razpisu, oziroma njihovih predstavnikov,
* seznam prispelih vlog z navedbo šifre vloge, z nazivom oziroma imenom prijavitelja ter naslovom kulturnega projekta,
* ugotovitev, ali je vloga pravočasna, ali jo je podala upravičena oseba in ali je popolna glede na besedilo javnega razpisa,
* sklepe komisije.
1. Zapisnik podpiše predsednik komisije.
2. člen
3. Pristojni organ preveri, ali vloge izpolnjujejo pogoje iz 7. in 8. člena tega odloka in o tem obvesti komisijo za odpiranje vlog.
4. Na podlagi ugotovitve iz zapisnika prejšnjega člena, da je pravočasna vloga, ki tudi izpolnjuje pogoje iz 7. in 8. člena odloka in ki jo je podala upravičena oseba formalno nepopolna, pristojni organ pozove prijavitelja, da jo dopolni v petih dneh od prejema poziva k dopolnitvi.
5. Vlogo je dovoljeno dopolnjevati le v tistem delu, ki se ne nanaša na vsebino prijavljenih projektov. Po preteku roka za dopolnitev, dodatne dopolnitve vlog niso možne.
6. člen
7. Po izteku roka za dopolnitev, komisija za odpiranje vlog sestavi zapisnik, ki vsebuje seznam formalno nepopolnih vlog z navedbo naziva oziroma imena prijavitelja ter naslovom kulturnega projekta in ugotovitve, ali so formalno nepopolne vloge pravočasno in v celoti dopolnjene.
8. Za vse popolne in pravočasne vloge upravičenih oseb, ki tudi izpolnjujejo pogoje iz 7. in 8. člena tega odloka (v nadaljnjem besedilu: ustrezne vloge) komisija za odpiranje vlog pripravi skupno poročilo in ga preda skupaj z vlogami pristojnemu organu. Poročilo mora vsebovati šifro vloge, podatke o prijavitelju in naslov kulturnega projekta.
9. Prijavitelji ne morejo prisostvovati pripravi in sprejemanju poročila iz drugega odstavka tega člena na komisiji za odpiranje vlog.
10. člen
11. Vlogo, ki ni pravočasna, ni oddana izključno na obrazcih razpisne dokumentacije ali je ni vložila upravičena oseba, pristojni organ zavrže s sklepom.
12. Vlogo, ki ne izpolnjuje pogojev iz 7. in 8. člena odloka, pristojni organ zavrže s sklepom.
13. Zoper sklep iz prvega in drugega odstavka tega člena je možna, v petnajstih dneh od vročitve, pritožba na župana.
14. člen
15. Pristojni organ predloži ustrezne vloge na javni razpis skupaj s poročilom, ki ga je pripravila komisija za odpiranje vlog, strokovni komisiji.
16. Ocenjevanje in vrednotenje ustreznih vlog izvede petčlanska strokovna komisija, ki jo imenuje župan izmed uglednih strokovnjakov s področja dela komisije. Mandat strokovne komisije je vezan na mandat župana. Župan lahko člane komisije razreši pred iztekom mandata in imenuje nove. Člani komisije med seboj izvolijo predsednika, ki sklicuje in vodi seje komisije.
17. Komisija je sklepčna, če je na seji prisotnih več kot polovica članov komisije. Odločitve sprejema z večino glasov navzočih članov. V primeru enakega števila glasov, odloča glas predsednika komisije. Komisija lahko sprejme poslovnik o svojem delu. Glede interesne povezanosti predsednika in članov komisije s prijavitelji oziroma prejemniki sredstev se uporabljajo določbe veljavnih predpisov s področja postopkov o izvrševanju proračuna.
18. Predsednik in člani komisije podpišejo izjavo o prepovedi interesne povezanosti.
19. člen

Komisija oceni projekte na podlagi naslednjih kriterijev:

**Kriterij 1: Kakovost projekta:**

1.1 Vsebinska ocena projekta

- vsebinska zaokroženost projekta, celovitost, aktualnost

- ustvarjalnost, inovativnost v pristopu in izvedbi

- bogatenje programske ponudbe v občini

- razvoj projekta v času njegovega trajanja (kvalitativen oz./in kvantitativen razvoj)

(do 25 točk)

1.2 Prepoznavnost projekta in sodelujočih pri projektu v lokalnem, slovenskem in mednarodnem prostoru, mednarodna partnerstva, vključevanje domačih in tujih kvalitetnih (vrhunskih) ustvarjalcev (do 10 točk)

1.3. Povezovanje z uveljavljenimi čezmejnimi partnerji s ciljem ustvarjanja somestja Nove Gorice in Gorice

(do 10 točk)

1.4 Kakovost predstavitve projekta in njegova dostopnost javnosti: tehtnost predstavitve, promocijski načrt, pričakovani učinki in odmevnost projekta, načrtovani doseg ciljnih skupin, mednarodna promocija, dostopnost projekta

(do 15 točk)

1.5 Organizacijska in tehnična zahtevnost, dlje časa trajajoči projekt

(do 15 točk)

(Skupaj do 75 točk).«

**Kriterij 2: Reference prijavitelja:**

2.a) Za nevladne organizacije:

2aa) Izvajalec ima status organizacije v javnem interesu na področju kulture in/ali je prejel Nagrado Franceta Bevka oz. Bevkovo listino oz. referenčno nagrado na državnem nivoju

(Prešernova nagrada, Borštnikov prstan, ipd.) (5 točk)

2ab) Druge reference: z dokazili izkazuje reference o izvedbi pomembnih projektov,

odmevnost dela in ustvarjanja v širšem (državnem, čezmejnem) okolju, nagrade,

priznanja, itd. za obdobje zadnjih treh let (do 10 točk)

(Skupaj do 15 točk)

2.b. Za samozaposlene na področju kulture:

2ba) Izvajalec je prejel Nagrado Franceta Bevka oz. Bevkovo listino oz. Referenčno nagrado na državnem nivoju (Prešernova nagrada, Borštnikov prstan, ipd.) (5 točk)

2bb) Druge reference: z dokazili izkazuje reference o izvedbi pomembnih projektov, odmevnost dela in ustvarjanja v širšem (državnem, čezmejnem) okolju, nagrade, priznanja, itd. za obdobje zadnjih treh let (do 10 točk)

(Skupaj do 15 točk)

**Kriterij 3: Finančna ustreznost projekta:**

- finančna konstrukcija projekta je podana pregledno, realno in ekonomično (do 5 točk),

- izkazuje večji delež lastnih sredstev oz. sredstev drugih virov financiranja (ministrstva,

koprodukcije, sredstva EU, itd.), nad 50 % lastnih sredstev (5 točk)

(Skupaj do 10 točk)

Najvišje možno število točk za posamezen projekt znaša 100 točk.

1. člen

 (1) Člani komisije posamično, na osnovi meril iz prejšnjega člena tega odloka, ocenijo posamezne projekte. Končno število točk za posamezen projekt se izračuna kot povprečna ocena članov komisije, ki projekt ocenijo.

 (2) Za projekt se šteje, da je ocenjen, ko dobi pisne ocene najmanj treh članov komisije. Komisiji pri izračunu števila točk, ki ga prejme posamezna vloga in izračunu višine financiranja, nudi pomoč pristojni uslužbenec.

 (3) Strokovna komisija razvrsti projekte od najvišje do najnižje ocenjenega, glede na kriterije določene v 28. členu tega odloka in v javnem razpisu. Sofinancirajo se projekti, ki dosežejo minimalno 70 točk.

 (4) Prijavitelji ne morejo prisostvovati ocenjevanju in vrednotenju vlog ter sprejemanju poročila na strokovni komisiji.

1. člen

Sredstva se razdeli v dveh fazah:

a.) Faza 1:

80% mase razpisanih sredstev se nameni sofinanciranju projektov, ki so uvrščeni višje, in sicer se financirajo projekti od najvišje uvrščenega navzdol tako, da vsak projekt prejme celotno višino zaprošenih sredstev za kritje upravičenih stroškov.

V primeru, da pri ocenjevanju dva ali več projektov dosežejo enako število točk, se jih razvrsti od najvišje do najnižje ocenjenega na sledeči način:

 - višje se uvrsti projekt, ki doseže več točk po Kriteriju 1,

 - v primeru enakega števila točk po Kriteriju 1, se višje uvrsti projekt, ki doseže več

 točk po Kriteriju 2,

 - v primeru enakega števila točk po Kriteriju 1 in Kriteriju 2, določi prioriteto komisija

 glede na namen razpisa.

V primeru, da ostane del sredstev iz Faze 1 neporabljen, ker sredstva ne zadoščajo za kritje celotnih upravičenih stroškov za naslednji, po vrstnem redu razvrščeni projekt, se preostanek sredstev prenese v Fazo 2.

b.) Faza 2:

20% razpisanih sredstev in morebitni preostanek sredstev iz Faze 1 se razdeli med preostale projekte, ki dosežejo minimalno 70 točk, na podlagi naslednje formule:

 KONČNO ŠTEVILO TOČK UPRAVIČENA

RAZPOLOŽLJIVA SREDSTVA ZA PROJEKT ZAPROŠENA SREDSTVA

----------------------------------------- X -------------------------------------- X ZA POSAMEZEN PROJEKT

 VSOTA IZRAČUNANIH 100

 DELEŽEV PROJEKTOV«.

1. člen
2. Predlog višine sredstev financiranja za posamezen projekt se določi na podlagi določb iz tega odloka in javnega razpisa, rezultatov ocenjevanja, višine upravičenih zaprošenih sredstev s strani prijavitelja ter višine razpisanih sredstev.

(2) Višina dodeljenih sredstev za posamezen projekt ne sme presegati 60% upravičenih stroškov projekta in hkrati ne sme presegati višine maksimalnega zneska sredstev za katerega lahko zaprosi prijavitelj in je določen v posameznem javnem razpisu.

(3) Strokovna komisija pripravi poročilo, v katerem morajo biti navedeni razlogi za razvrstitev kulturnih projektov z obrazložitvijo ter predlog, kateri projekti, ki so predmet ocenjevanih ustreznih vlog, se financirajo v določenem obsegu in kateri se glede na višino sredstev in razvrstitev ne financirajo.

Končni predlog strokovne komisije vključuje:

* šifro vloge,
* podatke o prijavitelju,
* naslov kulturnega projekta, navedenega v vlogi,
* strokovno oceno (število doseženih točk z vsebinsko utemeljitvijo ocene glede na v razpisu določen namen in cilje, cilje kulturne politike ter strokovne in druge kriterije za ocenjevanje in vrednotenje programa oziroma projekta, kot so bili določeni v objavi razpisa),
* predlog, kateri projekti naj se financirajo in kateri naj se zavrnejo ter
* končni predlog o višini oziroma deležu sofinanciranja posameznega projekta.
1. člen
2. Na podlagi predloga strokovne komisije pristojni organ izda o vsaki ustrezni vlogi, prispeli na javni razpis, posamično odločbo, s katero odloči o odobritvi ter deležu sofinanciranja ali o zavrnitvi sofinanciranja posameznega kulturnega projekta.
3. Zoper odločbo iz prvega odstavka tega člena je možno vložiti pritožbo na župana mestne občine in sicer v roku petnajst dni od njene vročitve. Pritožba je dovoljena zoper pravilnost vnosa dodeljenih točk v skupno število točk in zoper izračun povprečne ocene strokovne komisije, pritožbeni razlog pa ne morejo biti postavljeni kriteriji iz prejšnjega člena odloka ter število točk, ki ga posamezni član strokovne komisije dodeli posamezni vlogi, niti določitev prioritete komisije iz 30. člena.
4. Po dokončnosti odločb se rezultati javnega razpisa objavijo na spletni strani mestne občine.
5. člen

Dokončne odločbe iz prejšnjega člena tega odloka so podlaga za sklepanje pogodb o sofinanciranju kulturnih projektov. Po dokončnosti odločbe pristojni organ pošlje izbranemu prijavitelju pogodbo in ga pozove k podpisu.

1. člen
2. S pogodbo se uredijo vsa medsebojna razmerja v zvezi z zagotavljanjem občinskih sredstev za financiranje predmeta pogodbe. Pogodba vključuje:
* cilje, ki bodo realizirani v obdobju sklenitve pogodbe zaradi uresničitve namena pogodbe,
* kriterije, po katerih se bo spremljalo njihovo uresničevanje,
* roke, v katerih morajo biti cilji doseženi,
* obseg, dinamiko izplačil in način zagotavljanja sredstev mestne občine,
* nadzor nad namensko porabo sredstev,
* druga vprašanja medsebojnih razmerij.
1. V pogodbi mora biti določeno, kateri namen in cilji sestavljajo javni interes, kot je splošno opredeljen v predpisu oziroma lokalnem programu za kulturo.

(3) Pogodba mora poleg določb iz prejšnjega odstavka vsebovati tudi določilo, s katerim se določi obveznost prejemnika sredstev, da se je dolžan na podlagi povabila Mestne občine Nova Gorica najmanj enkrat letno prostovoljno odzvati k sooblikovanju prireditev, ki so v javnem interesu, ali prireditev, ki služijo obeležitvi državnega ali občinskega praznika.

(4) Za sofinanciranje enoletnih oziroma dvoletnih projektov se sklenejo ločene pogodbe.

1. člen

Prijavitelj mora podpisano pogodbo vrniti v 15 dneh od prejema, sicer se šteje, da je odstopil od sofinanciranja projekta z javnimi sredstvi in da je mestna občina prosta obveznosti, ki bi zanjo izhajale iz odločbe o sofinanciranju. Rok za podpis pogodbe se lahko podaljša, če prijavitelj mestni občini pisno sporoči objektivne razloge za podaljšanje roka.

1. člen
2. Če se po podpisu pogodbe zmanjša obseg sredstev, ki je v občinskem proračunu namenjen za kulturo do takšne mere, da izpolnitev pogodbe za financiranje kulturnega projekta ni več mogoča, se pogodba na predlog mestne občine razveže.
3. Prejemniku sredstev se izplača ob upoštevanju razpoložljivih sredstev tolikšen del sredstev, ki je sorazmeren delu do razveze pogodbe izvedenega projekta.
4. člen
5. Prejemnik sredstev je dolžan mestni občini predložiti zaključno vsebinsko in finančno poročilo o poteku in rezultatih izvedbe predmeta pogodbe ter druga dokazila o namenski porabi sredstev, v vsebini in skladno z roki, določenimi v pogodbi.
6. Financer bo sredstva nakazoval v rokih, določenih s pogodbo, na podlagi zahtevka ter vsebinskega in finančnega poročila. V posameznem javnem razpisu se lahko določi možnost predplačil za društva, zavode in ustanove, in sicer skladno z zakonom, ki ureja izvrševanje proračuna.
7. S pogodbo je lahko določena tudi možnost delnega poročanja in delnega nakazila odobrenih sredstev.
8. Skrbnik pogodbe lahko od prejemnika sredstev kadarkoli zahteva pojasnila oziroma dokazila, ki so povezana z izvajanjem pogodbe.

# IZVAJANJE NADZORA NAD PORABO SREDSTEV

1. člen

Spremljanje izpolnjevanja pogodbenih obveznosti nad izvajanjem projektov prijaviteljev in nadzor nad namensko porabo dodeljenih sredstev izvaja pristojni organ.

49. člen

1. Prejemnik sredstev je dolžan obvestiti skrbnika pogodbe o spremembah, ki utegnejo vplivati na izpolnitev njegovih obveznosti, določenih v pogodbi v osmih dneh, ko je zanje izvedel. Na podlagi obvestila lahko mestna občina, ob upoštevanju vseh okoliščin posameznega primera, sklene s prejemnikom sredstev aneks k pogodbi ali odstopi od pogodbe in zahteva vrnitev že izplačanih sredstev s pripadajočimi zakonitimi zamudnimi obrestmi.
2. Če mestna občina odstopi od pogodbe, mora prijavitelj vrniti že izplačana sredstva, skupaj z zakonitimi zamudnimi obrestmi od dneva nakazila do dneva vračila.
3. člen
4. Prejemnik sredstev izgubi pravico do sofinanciranja oziroma sorazmernega dela sofinanciranja, v kolikor v roku, določenem v pogodbi, ne realizira oziroma ne realizira v celoti prijavljenega projekta.
5. Prejemniki morajo najkasneje do roka, določenega v pogodbi, mestni občini predložiti:
	* vsebinsko in finančno poročilo ter dokazila o izvedenih projektih, za katere so jim bila sredstva dodeljena,
	* dokazila o namenski porabi sredstev.
6. člen
7. Prejemnik mora vrniti prejeta sredstva v občinski proračun:
	* če dodeljena sredstva porabi nenamensko,
	* če je v postopku javnega razpisa navajal lažne podatke, na podlagi katerih so mu bila sredstva dodeljena,
	* v drugih primerih, določenih v pogodbi iz 34. člena tega odloka.
8. V primerih iz prejšnjega odstavka tega člena prejemnik ne more več pridobiti sredstev na naslednjih treh javnih razpisih.

# PREHODNE IN KONČNE DOLOČBE

1. člen

Z dnem uveljavitve tega odloka preneha veljati Odlok o sofinanciranju kulturnih programov in projektov v Mestni občini Nova Gorica (Uradni list RS, št. 108/12, 90/13 s spremembami).

1. člen

Ta odlok začne veljati naslednji dan po objavi v Uradnem listu Republike Slovenije.